**RAZPISNA DOKUMENTACIJA**

**za**

**JAVNI NATEČAJ**

**za**

**IZBOR PREDLOGA SIMBOLNEGA PREDMETA / SKULPTURE ZA NAGRADO RADA SMERDUJA ZA OHRANJANJE NARAVE**

**št. 4302-1/2025-2560**

1. **POVABILO K ODDAJI VLOGE**

Republika Slovenija, Ministrstvo za naravne vire in prostor, Dunajska 48, 1000 Ljubljana (v nadaljevanju: MNVP) vabi vse upravičence k oddaji vloge na javni natečaj za izbor predloga simbolnega predmeta / skulpture za Nagrado Rada Smerduja za ohranjanje narave.

1. **NAVODILO VLAGATELJEM ZA IZDELAVO VLOGE**

**2.1. Napotki za pripravo dokumentacije**

Vloga mora biti izdelana in oddana v skladu z javnim natečajem za izbor predloga simbolnega predmeta / skulpture za Nagrado Rada Smerduja za ohranjanje narave, ki se je začel s sklepom o imenovanju strokovne žirije št. 4302-1/2025-2560-2 z dne 30/1-2025

Vlagatelj mora vlogo oddati v slovenskem jeziku.

Vlagatelj mora pri oddaji vloge upoštevati, da je natečaj anonimen, zato na paketu/ovojnici ne razkrije svoje identitete. Na sprednji strani zapečatenega paketa/ovojnice vlagatelj napiše:

* + ne odpiraj - vloga za javni natečaj za izbor predloga simbolnega predmeta/ skulpture za nagrado Rada Smerduja,
	+ številka javnega natečaja 4302-1/2025-2560,
	+ šifra vlagatelja.

V paketu/ovojnici mora biti naslednja vsebina:

* obrazec št. 1: Podatki o vlagatelju
* obrazec št. 2: Izjava o izpolnjevanju natečajnih pogojev
* obrazec št. 3: Vzorec pogodbe (potrebno ga je parafirati s čimer se izkaže strinjanje z vsebino pogodbe)
* obrazec št. 4: Načrt predloga simbolnega predmeta za Nagrado Rada Smerduja; vlagatelj mora k vlogi priložiti kalup ali model (analogen ali digitalen), na podlagi katerega je predlog simbolnega predmeta možno reproducirati s sodobnimi tehnološkimi orodji (npr. CNC).
* obrazec št. 5: Opisna razlaga predloga, ki zajema opis simbolne vrednosti predlaganega predmeta z utemeljitvijo in obrazložitvijo oblike, izbora materiala in tehnološkega postopka
* original simbolnega predmeta/skulpture za Nagrado Rada Smerduja, izdelanega po načrtu iz obrazca št. 4, označen s šifro vlagatelja na način, da se lahko šifro v primeru izbora odstrani.

Obrazci 1, 2 in 3 morajo biti vloženi v kuverto, na katero vlagatelj v levi zgornji kot napiše šifro vlagatelja in napis »Podatki o vlagatelju«.

Vlagatelji vloge pošljejo po pošti ali jih osebno dostavijo na naslov: Ministrstvo za naravne vire in prostor, Dunajska 48, 1000 Ljubljana.

Pravočasna vloga je tista, ki bo na navedeni naslov prispela **do 5. maja 2025, do 24. ure**. Odpiranje vlog ni javno. Prispele vloge bodo obravnavane v skladu z določili poziva na javni natečaj.

**2.2. Vsebinska izhodišča za pripravo predloga simbolnega predmeta/ skulpture za Nagrado Rada Smerduja za ohranjanje narave**

Predmet javnega natečaja je predlog za simbolni predmet za Nagrado Rada Smerduja in model/načrt za izdelavo le-tega.

Ohranjena narava je ključno bogastvo Slovenije, visoka biotska raznovrstnost pa ena naših prednosti. V Sloveniji se ponašamo z zelo dolgo tradicijo varstva narave, ki jo v sedanjem času nadaljuje veliko organizacij, društev in posameznikov. Poleg zagotavljanja življenjskega prostora živalskim in rastlinskim vrstam naravni ekosistemi zagotavljajo številne storitve za dobrobit ljudi. Zagotavljajo večjo kakovost zraka in vode ter odpornost na ekstremne naravne pojave. Dobro ohranjeni ekosistemi se podnebnim spremembam lažje prilagajajo in pomembno prispevajo k blaženju teh sprememb.

Nagrada Rada Smerduja je najvišja državna nagrada za izjemne dosežke, ki pomembno prispevajo k razvoju stroke na področju ohranjanja narave in k ohranjanju narave. Z novo nastalim Ministrstvom za naravne vire in prostor v letu 2023 je bil prvič vzpostavljen Direktorat za naravo, s čimer je sistemskim prizadevanjem za ohranjanje narave namenjena dodatna pozornost. Tudi z Nagrado Rada Smerduja želimo na ministrstvu prispevati k večjemu zavedanju ljudi o pomenu aktivnega ohranjanja narave – ne le zaradi ohranitve biotske raznovrstnosti in naravnih vrednot, temveč tudi zaradi prispevka h kakovostnejšemu življenju. Na področju ohranjanja narave smo v Sloveniji razvili že vrsto dobrih praks. Namen nagrade je opozoriti na prispevek posameznikov in organizacij ter nagraditi dosežke projektov na področju ohranjanja narave, povečati njihovo prepoznavnost in okrepiti vedenje o dolgoročnem pomenu, ki ga imajo. V letu 2024 je bila nagrada podeljena prvič in se bo podeljevala vsako leto.

Nagrada je poimenovana po priznanem slovenskem biologu in naravovarstveniku Radu Smerduju, ki je s svojim delom pomembno prispeval k oblikovanju metod varstva narave. Sodeloval je pri nastajanju strokovnih revij in posnel več filmov z naravoslovno, jamarsko in naravovarstveno vsebino. Več informacij o Radu Smerduju je dostopnih na [tej povezavi](https://www.gov.si/teme/drzavna-nagrada-na-podrocju-ohranjanja-narave/).

Nagrada mora predstavljati vrhunsko simbolno vrednost tako za prejemnika nagrade kot za Republiko Slovenijo. Oblika nagrade (fizična in simbolna) mora biti časovno univerzalna in sprejemljiva za vse potencialne nagrajence (posameznike, skupine, društva, ustanove, zavode ali druge organizacije).

Vsako leto se bo za izbor prejemnika Nagrade Rada Smerduja razpisal javni razpis za kandidate za Nagrado Rada Smerduja. Izbor prejemnika nagrade bo opravil Odbor za podeljevanje nagrad Republike Slovenije na področju ohranjanja narave.

Namen javnega natečaja je izbor predloga simbolnega predmeta (vključno z načrtom) za Nagrado Rada Smerduja, ki jo bo visoki predstavnik Republike Slovenije vsako leto na dan rojstva Rada Smerduja, 14. junija, podelil prejemniku nagrade za izjemne dosežke, ki pomembno prispevajo k razvoju stroke na področju ohranjanja narave in k ohranjanju narave. Vsako leto se bo podelil enak simbolni predmet, izbran v tem natečaju.

Natečaj naslavlja vse zainteresirane, avtorsko tehnično, likovno, inventivno, inovacijsko in organizacijsko usposobljene državljane Republike Slovenije: likovne umetnike, oblikovalce, arhitekte, kiparje, druge zainteresirane avtorje, pravne osebe in skupine avtorjev.

Po opisanih izhodiščih se od vlagatelja pričakuje vloga z izvirnim oblikovalskim predlogom za vrhunski, kakovosten in funkcionalno oblikovan predmet, ki odraža prepoznavanje pomena in izjemnosti ohranjanja narave, biotske raznovrstnosti in naravnih vrednot ter njihovega prispevka h kakovostnejšemu življenju.

**2.3. Navodila za izdelavo predloga simbolnega predmeta/ skulpture za Nagrado Rada Smerduja za ohranjanje narave**

Za predlog simbolnega predmeta vlagatelj pripravi original, kalup ali model ter izpolni obrazca 4 in 5 v prilogi.

**Obrazec 4**

Kreativna zasnova simbolnega predmeta za Nagrado Rada Smerduja: model/načrt 3 D objekta/predmeta za izdelavo simbolnega predmeta / skulpture.

Vlagatelj izriše model/načrt 3 D objekta/predmeta, ki bo namenjen fizičnemu izročanju nagrajencu, znotraj dimenzij do 15 x 15 x (v)35 cm v izbrani tehnologiji in materialu. Dovoljeni so obstojni naravni materiali.

Vlagatelj mora k vlogi priložiti kalup ali model (analogen ali digitalen), na podlagi katerega je predlog simbolnega predmeta možno reproducirati s sodobnimi tehnološkimi orodji (npr. CNC).

Vlagatelj mora predvideti prostor za napis Nagrada Rada Smerduja. Pri napisu je treba upoštevati celostno grafično podobo (CGP), ki je v prilogi.

**Obrazec 5**

Opisna razlaga predloga, ki zajema tehnično poročilo in vodilno idejo zasnove predloga z opisom simbolne vrednosti predlaganega predmeta z utemeljitvijo in obrazložitvijo predlagane oblike, izbora materiala in tehnološkega postopka, vsebuje vsaj:

- vrsto naravnega materiala (les, kamen, kovina, steklo ali drugo);

- tehnološki postopek izdelave (obvezna možnost izdelave v Republiki Sloveniji);

- okvirne stroške tehnološkega postopka izdelave;

- okvirno ceno končnega izdelka.

**Priloge:**

* obrazec 1: Podatki o vlagatelju
* obrazec 2: Izjava o izpolnjevanju natečajnih pogojev
* obrazec 3: Vzorec avtorske pogodbe za izključni prenos materialnih avtorskih pravic za predlog simbolnega predmeta za Nagrado Rada Smerduja
* obrazec 4: Načrt predloga simbolnega predmeta za Nagrado Rada Smerduja
* obrazec 5: Opisna razlaga predloga

Obrazec 1

**PODATKI O VLAGATELJU**

**za**

**Javni natečaj »Izbor predloga simbolnega predmeta / skulpture za Nagrado Rada Smerduja za ohranjanje narave«**

- ime ali naziv (v primeru pravne osebe): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- ID št. za DDV (če obstaja): SI \_\_\_\_\_\_\_\_\_\_\_\_\_\_\_

- matična številka (če obstaja): \_\_\_\_\_\_\_\_\_\_\_\_\_\_\_\_

- številka računa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- odprt pri banki: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- odgovorna oseba (v primeru pravne osebe): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- kontaktna oseba :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- naslov elektronske pošte (e- mail): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis (in žig) vlagatelja

Obrazec 2

**IZJAVA**

**o izpolnjevanju natečajnih pogojev za javni natečaj »Izbor predloga simbolnega predmeta / skulpture za Nagrado Rada Smerduja za ohranjanje narave«**

### Vlagatelj (naziv in točen naslov):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljam, da sprejemam in izpolnjujem vse pogoje, ki so zahtevani v natečajni dokumentaciji.

Izjavljam, da:

- vse kopije dokumentov, ki so priložene vlogi, ustrezajo originalom;

- vse navedbe, ki so podane v tej vlogi, ustrezajo dejanskemu stanju.

Izjavljam, da sem predlog simbolnega predmeta /skulpture za Nagrado Rada Smerduja izdelal/a iz izključno naravnih materialov, in sicer iz materiala:

* kamen
* les
* steklo
* kovina \_\_\_\_\_\_\_\_\_\_
* drugo: \_\_\_\_\_\_\_\_\_\_\_\_

S podpisom te izjave se strinjam, da v primeru izbora na natečaju naročniku zagotovim izključni prenos materialnih avtorskih pravic za predlagani izdelek.

V primeru prejema 1., 2. ali 3. nagrade na natečaju se strinjam, da lahko naročnik moje ime oz. naziv javno objavi.

Datum: Žig: Podpis:

Obrazec 3

**VZOREC POGODBE**

|  |  |
| --- | --- |
| Naročnik | Podpisnik pogodbe |
| MINISTRSTVO ZA NARAVNE VIRE IN PROSTORDunajska cesta 48, 1000 Ljubljana, ki ga zastopa Jože Novak, minister |  |
| Davčna št: 18170692 | Telefon: 01 478 74 00 |
| Matična št.: 2632594000 | E-pošta: gp.mnvp@gov.si |
| Transakcijski račun: SI56 01100-6300109972 |  |

in

|  |  |
| --- | --- |
| Avtor | Podpisnik pogodbe |
|  |  |
| Davčna št.: | Telefon |
| Transakcijski račun | E-pošta |

sklepata naslednjo

AVTORSKO POGODBO št.

1. člen

Naročnik in avtor ugotavljata, da se pogodba sklepa na podlagi 25. člena Pravilnika o izvajanju javnih naročil Ministrstva za naravne vire in prostor št. 007-91/2023-2550 z dne 11. 8. 2023, javnega natečaja št. 4302-1/2025-2560 z nazivom »Izbor predloga simbolnega predmeta / skulpture za Nagrado Rada Smerduja za ohranjanje narave« in skladno s sklepom o izidu javnega natečaja št. \_\_\_\_\_\_\_\_\_\_\_\_\_\_\_\_\_ z dne\_\_\_\_\_\_\_\_\_\_\_\_\_\_\_\_\_\_\_.

Ugotavljata tudi, da:

* delo izpolnjuje pogoje za avtorsko delo po Zakonu o avtorskih in sorodnih pravicah (ZASP-UPB3, Uradni list RS, št. 16/07 s spremembami in dopolnitvami);
* da avtor ni v delovnem razmerju z naročnikom.

Naročnik ima sredstva za izvedbo predvidena v proračunu Republike Slovenije za leto 2025, na proračunski postavki 231313 – Izvajanje ciljev biološke raznovrstnosti, na ukrepu 2330-14-0002.

2. člen

Predmet pogodbe je predlog simbolnega predmeta oziroma skulpture za Nagrado Rada Smerduja vključno s kalupom ali modelom, na podlagi katerega je predlog simbolnega predmeta možno reproducirati s sodobnimi tehnološkimi orodji ali odliti.

3. člen

Avtor se zavezuje, da bo za naročnika izdelal oz. mu izročil predlog simbolnega predmeta oziroma skulpture za Nagrado Rada Smerduja vključno s kalupom ali modelom, po katerem je predlog simbolnega predmeta možno reproducirati.

Avtor delo naročniku predloži v fizični ali elektronski obliki kot sledi:

* original simbolnega predmeta oziroma skulpture v fizični obliki,
* kalup ali model (analogen ali digitalen), na podlagi katerega je predlog simbolnega predmeta možno reproducirati s sodobnimi tehnološkimi orodji (npr. CNC), v fizični ali elektronski obliki.

4. člen

Naročnik se obvezuje, da bo na podlagi sklepa o izidu javnega natečaja št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_\_ izplačal nagrado v višini 6.500,00 EUR (z besedo šest tisoč petsto EUR) na transakcijski račun avtorja TRR SI56\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_\_.

Naročnik bo izplačal navedeni znesek v prejšnjem odstavku in odvedel akontacijo dohodnine v višini 25%.

5. člen

Avtor za predmet pogodbe naročniku zagotovi izključni prenos materialnih avtorskih pravic, prostorsko in časovno neomejeno, in sicer kot je določeno v 22. do 33. členu Zakona o avtorskih in sorodnih pravicah (Uradni list RS, št. 16/07 – uradno prečiščeno besedilo, 68/08, 110/13, 56/15, 63/16 – ZKUASP in 59/19).

Avtor je v celoti odgovoren za morebitne zahtevke tretjih oseb o avtorskih pravicah, ki bi lahko nastale po objavi omenjenega dela.

6. člen

Avtor je dolžan nalogo opraviti najkasneje do 26. maja 2025.

7. člen

Skrbnik pogodbe naročnika je dr. Vesna Petkovska.

Naročnik lahko določi njegovega namestnika in ga pooblasti za določena dejanja.

Predstavnik naročnika je pooblaščen, da zastopa naročnika v vseh vprašanjih, ki se nanašajo na storitve dogovorjene s to pogodbo.

Odgovorni predstavnik avtorja je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Odgovorni predstavnik avtorja je pooblaščen, da zastopa avtorja v vseh vprašanjih, ki se nanašajo na izvajanje naloge po pogodbi.

8. člen

Avtor se zavezuje, da on sam kot tudi nekdo drug v njegovem imenu ali na njegov račun, predstavniku organa naročnika ne bo obljubil, ponudil, ali dal kakršnokoli nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi naročniku.

V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

9. člen

Pogodba preneha veljati v primeru grobih kršitev določb te pogodbe s strani ene od strank.

Pogodba se odpove s pisnim obvestilom in odpovednim rokom 10 dni. Pogodbeni stranki morata izpolniti vse obveznosti do izteka veljavnosti te pogodbe.

10. člen

V skladu z Uredbo (EU) 2016/679 Evropskega Parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) in predpisi, ki urejajo varstvo osebnih podatkov, pogodbeni stranki soglašata, da osebnih podatkov ne bosta uporabljali v nasprotju z določili Splošne Uredbe o varstvu podatkov in predpisi o varstvu osebnih podatkov. Pogodbeni stranki bosta zagotavljali pogoje in ukrepe za varstvo osebnih podatkov in preprečevali zlorabe v smislu določil Uredbe o varstvu podatkov in predpisi, ki urejajo varstvo osebnih podatkov.

11. člen

Morebitne spremembe in dopolnitve te pogodbe so možne na podlagi obojestranskega sporazuma v obliki aneksa k tej pogodbi. Za spremembo kontaktnih podatkov in spremembo skrbnikov te pogodbe je dovolj pisno obvestilo ene stranke drugi stranki.

Za primere, ki niso določeni s to pogodbo, veljajo določila Obligacijskega zakonika.

12. člen

Pogodbeni stranki bosta morebitne spore v zvezi s to pogodbo reševali sporazumno, v kolikor pa to ne bi bilo mogoče, je za reševanje sporov pristojno sodišče v Ljubljani.

13. člen

Pogodba je sklenjena z dnem, ko jo podpišeta obe pogodbeni stranki.

\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_ Ljubljana, dne \_\_\_\_\_\_\_\_\_\_\_\_\_\_\_\_\_

avtor naročnik

 REPUBLIKA SLOVENIJA

 MINISTRSTVO ZA NARAVNE VIRE

 IN PROSTOR

 Jože Novak Minister

Obrazec 4[[1]](#footnote-1)

Kreativna zasnova simbolnega predmeta za Nagrado Rada Smerduja: model/načrt 3 D objekta/predmeta za izdelavo simbolnega predmeta / skulpture.

Vlagatelj izriše model/načrt 3 D objekta/predmeta, ki bo namenjen fizičnemu izročanju nagrajencu, znotraj dimenzij do 15 x 15 x (v)35 cm v izbrani tehnologiji in materialu. Dovoljeni so obstojni naravni materiali.

Vlagatelj mora k vlogi priložiti kalup ali model (analogen ali digitalen), na podlagi katerega je predlog simbolnega predmeta možno reproducirati s sodobnimi tehnološkimi orodji (npr. CNC).

Vlagatelj mora predvideti prostor za napis Nagrada Rada Smerduja. Pri napisu je treba upoštevati celostno grafično podobo (CGP), ki je [na tej povezavi](https://www.gov.si/teme/drzavna-nagrada-na-podrocju-ohranjanja-narave/#:~:text=Nagrada%20Rada%20Smerduja%20je%20najvi%C5%A1ja%20dr%C5%BEavna%20nagrada%20za,po%20priznanem%20slovenskem%20biologu%20in%20naravovarstveniku%20Radu%20Smerduju.).

Obrazec 5[[2]](#footnote-2)

**Opisna razlaga predloga**

Razlaga modela/načrta 3 D predmeta / objekta s pojasnilom in obrazložitvijo za predlagano obliko in dimenzije

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Razlaga predmeta: Dodatno pojasnilo k izdelanemu originalu predmeta glede oblike, izbora materiala in predlaganega tehnološkega postopka, okvirna cena, stroški

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Na hrbtni strani obrazca vlagatelj napiše šifro vlagatelja. [↑](#footnote-ref-1)
2. Na hrbtni strani obrazca vlagatelj napiše šifro vlagatelja. [↑](#footnote-ref-2)